b'\n_START_ARTICLE_\nZveza potro\xc5\xa1nikov Slovenije\n_START_SECTION_\nPoslanstvo\n_START_PARAGRAPH_\nZPS sodeluje pri oblikovanju zakonov in predpisov, ki segajo na podro\xc4\x8dje varstva potro\xc5\xa1nikov. Glavno poslanstvo nacionalne potro\xc5\xa1ni\xc5\xa1ke organizacije je uveljavljanje pravic potro\xc5\xa1nikov in  varovanje njihovih interesov. V sodelovanju z neodvisnimi strokovnjaki in akreditiranimi laboratoriji preverjajo kakovosti izdelkov in storitev ter njihovim \xc4\x8dlanom svetujejo pri pomembnih potro\xc5\xa1ni\xc5\xa1kih vpra\xc5\xa1anjih in jim nudijo tudi strokovno pravno pomo\xc4\x8d.\n_START_SECTION_\nMednarodno sodelovanje\n_START_PARAGRAPH_\nZveza potro\xc5\xa1nikov Slovenije sodeluje v \xc5\xa1tevilnih mednarodnih projektih in odborih, je del mednarodne neprofitne organizacije za izvajanje potro\xc5\xa1ni\xc5\xa1kih testiranj [] ter evropske in svetovne potro\xc5\xa1ni\xc5\xa1ke organizacije [] in [].\n_START_SECTION_\nRevija potro\xc5\xa1ni\xc5\xa1ke organizacije\n_START_PARAGRAPH_\nRevijo VIP so ustanovili leta 1991. Izdajatelj revije je Mednarodni in\xc5\xa1titut za potro\xc5\xa1ni\xc5\xa1ke raziskave. Revija potro\xc5\xa1nikom predstavlja nujen neodvisni vir v tr\xc5\xbenem gospodarstvu, saj potro\xc5\xa1nika opremi s klju\xc4\x8dnimi prakti\xc4\x8dnimi informacijami, ki jih potrebuje v vsakodnevnem \xc5\xbeivljenju. H kredibilnosti in nepristranskosti informacij pripomore dejstvo, da v reviji ne objavljajo oglasnih sporo\xc4\x8dil ponudnikov izdelkov in storitev. Dodatna posebnost, ki jo revija vklju\xc4\x8duje, so tudi od proizvajalcev in trgovcev neodvisni primerljalni testi izdelkov in storitev na trgu. Izide vsak mesec.  Revija od junija 2015 izhaja pod imenom ZPStest.\n_START_SECTION_\nVIP test\n_START_PARAGRAPH_\nUgotovitve so zdru\xc5\xbeene v tako imenovanem VIP testu, ki je namenjen ozna\xc4\x8devanju izdelkov, ocenjenih na primerjalnih testih kakovosti, ki jih strokovnjaki Zveze potro\xc5\xa1nikov Slovenije in Mednarodnega in\xc5\xa1tituta za potro\xc5\xa1ni\xc5\xa1ke raziskave izvajajo skupaj z neodvisnimi ustanovami v Sloveniji in drugih dr\xc5\xbeavah EU. Glavni namen tak\xc5\xa1nega ozna\xc4\x8devanja je, da pomaga potro\xc5\xa1nikom pri odlo\xc4\x8danju o nakupu izdelkov in jim na preprost na\xc4\x8din ponudi objektivne informacije o kakovosti izdelkov.'